《山中》
宋代·郭祥正

风萧萧兮云蔼蔼，泉淙淙兮石皑皑。禽惊人兮，远飞去以复还。

客醉其间兮，殊不知为冠带。发被衣颓以自顾兮，谁为吾仇。

山花为我一笑兮，山草为我以忘忧。嗟世人之愚兮，竟营营以何求。

求百年之宠荣兮，取万世之奴囚。怵谗舌之甚兮，尚毁孔而谤周。

咄何得而何失兮，孰为马而为牛。歌数作兮饮未休，石骇以走兮泉凝而不流。

起挽石以道泉兮，尔何我尤。吾将去乎世兮，结尔以长年之游。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。